Държавен вестник, бр. 10, 2000 г., стр. 7

Б Р О Й 10
Д Ъ Р Ж А В Е Н   В Е С Т Н И К
С Т Р .  7
9. “Етикетиране” са всички текстове, обозна-
чения, изображения и знаци, които са нанесени
върху опаковката на химическо вещество, препа-
рат или продукт и отразяват наличието на потен-
циална опасност съобразно класифицирането.
10. “Нотифициране” означава представяне на
документи с необходимата информация за нови
химични вещества на компетентните органи.
11. “Производител” е всяко физическо или
юридическо лице, което добива или произвежда
химични вещества, препарати и/или продукти.
12. “Вносител” е всяко физическо или юри-
дическо лице, което внася химично вещество,
препарат или продукт на територията на Репуб-
лика България. Не е вносител физическо или
юридическо лице, което осъществява дейност
по транзитен транспорт през територията на
Република България на химично вещество, пре-
парат или продукт, ако при този пренос не се
извършва обработка или преработка на химич-
ното вещество, препарат или продукт.
13. “Голяма авария” е всяко образуване на
такава емисия, пожар или експлозия, която води
до сериозна опасност за човешкото здраве и
околната среда, получена в резултат на некон-
тролируеми събития в хода на производствен
процес, в които се влагат или се получават опас-
ни химични вещества, препарати и продукти.
14. “Тактилен знак” е обозначение, осезаемо
при докосване, предназначено за незрящи лица.
15. “Съхранение” е всеки начин на склади-
ране на химични вещества, препарати или про-
дукти преди използването, обработката, прера-
ботката или превоза им.
16. “Повторно нарушение” е нарушение, из-
вършено в едногодишен срок от влизането в сила
на наказателното постановление, с което нару-
шителят е наказан за нарушение от същия вид.
ПРЕХОДНИ И ЗАКЛЮЧИТЕЛНИ
РАЗПОРЕДБИ
§ 2. Лицата, които осъществяват дейности по
чл. 1, за които се изисква регистрация по реда
на глава четвърта, подават заявление за регис-
трация в срок до шест месеца след влизането в
сила на закона.
§ 3. Министърът на труда и социалната по-
литика, министърът на здравеопазването и ми-
нистърът на околната среда и водите могат да
предоставят свои функции, права и задължения
по този закон на заместниците си и на други
длъжностни лица в системата на съответните
министерства.
§ 4. Законът влиза в сила две години след
обнародването му в “Държавен вестник”.
§ 5. Изпълнението на закона се възлага на
министъра на труда и социалната политика, на
министъра на здравеопазването и на министъ-
ра на околната среда и водите.
Законът е приет от ХХХVIII Народно съб-
рание на 20 януари 2000 г. и е подпечатан с
официалния печат на Народното събрание.
Председател на Народното събрание:
Йордан Соколов
3478
УКАЗ № 20
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник”
Законът за ратифициране на Споразумение-
то между Република България и НАТО за
участието на Република България в КФОР
и на Споразумението между Република Бъл-
гария и НАТО за финансовите условия за
участие на Република България в КФОР,
приет от ХХХVIII Народно събрание на
28 януари 2000 г.
Издаден в София на 31 януари 2000 г.
Президент на републиката: Петър Стоянов
Подпечатан с държавния печат.
Министър на правосъдието:
Теодосий Симеонов
ЗАКОН
за ратифициране на Споразумението между
Република България и НАТО за участието на
Република България в КФОР и на Споразуме-
нието между Република България и НАТО за
финансовите условия за участие на Република
България в КФОР
Чл. 1. Ратифицира Споразумението между
Република България и НАТО за участие на Ре-
публика България в КФОР, съставено от пис-
мо № SG(99)1179.bulpa от 5 октомври 1999 г. на
генералния секретар на НАТО до ръководите-
ля на Мисията на Република България към
НАТО и от писмото-отговор на ръководителя
на Мисията на Република България към НАТО
№ А(99)50 от 22 ноември 1999 г.
Чл. 2. Ратифицира Споразумението между
Република България и НАТО за финансовите
условия за участие на Република България в
КФОР, съставено от писмо № SG(99)1179.bulfa
от 5 октомври 1999 г. на генералния секретар
на НАТО до ръководителя на Мисията на Ре-
публика България към НАТО и от писмото-
отговор на ръководителя на Мисията на Ре-
публика България към НАТО № А(99)51 от 22
ноември 1999 г.
Заключителна разпоредба
Параграф единствен. Законът влиза в сила
от деня на обнародването му в “Държавен
вестник”.
Законът е приет от ХХХVIII Народно съб-
рание на 28 януари 2000 г. и е подпечатан с
официалния печат на Народното събрание.
Председател на Народното събрание:
Йордан Соколов
4781